CELEX: 21995A1230(21)
Language: el
Date: 1995-12-22 00:00:00
Title: Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής κατ' εφαρμογή του άρθρου XXIV παράγραφος 6

Avis juridique important

|

21995A1230(21)

Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής κατ' εφαρμογή του άρθρου XXIV παράγραφος 6  

Επίσημη Εφημερίδα αριθ. L 334 της 30/12/1995 σ. 0027 - 0029

ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής κατ' εφαρμογή του άρθρου XXIV παράγραφος 6 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ ΟΙ ΗΝΩΜΕΝΕΣ ΠΟΛΙΤΕΙΕΣ,ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογήν του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, καιΕΠΙΘΥΜΩΝΤΑΣ ΠΕΡΑΙΤΕΡΩ να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και των Ηνωμένων Πολιτειών,ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:I. Παραχωρήσεις σχετικές με την πρόσβαση στην αγορά:Α. Η Ευρωπαϊκή Κοινότητα θα ενσωματώσει στο νέο της πίνακα CLX, ο οποίος ισχύει για το τελωνειακό έδαφος της ΕΚ των 15, τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε με τον πίνακα της Ευρωπαϊκής Κοινότητας που έχει επισυναφθεί στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).Β. Όπως προβλέπεται στο παράρτημα α) (1) της παρούσας συμφωνίας, η Ευρωπαϊκή Κοινότητα πρόκειται να μειώσει και να παγιοποιήσει τους δασμούς που ισχύουν την 1η Ιανουαρίου 1996, εκτός από τις καθοριζόμενες περιπτώσεις, να ανοίξει τις δασμολογικές ποσοστώσεις με τον προβλεπόμενο τρόπο και να επιταχύνει το χρονοδιάγραμμα εφαρμογής των δασμολογικών παραχωρήσεων που αποφασίστηκαν στο πλαίσιο του Γύρου της Ουρουγουάης.Γ. Οι βελτιώσεις οι οποίες παραχωρούνται σε τρίτες χώρες στο πλαίσιο των διαπραγματεύσεων που η Ευρωπαϊκή Κοινότητα διεξάγει κατ' εφαρμογήν του άρθρου XXIV παράγραφος 6, ισχύουν ομοίως έναντι των Ηνωμένων Πολιτειών.II. Συμφωνία για την τεχνολογία πληροφοριών:Τα μέρη της παρούσας συμφωνίας εγκρίνουν και αποδέχονται τις αρχές και τις αναλήψεις υποχρεώσεων που παρατίθενται στο παράρτημα β) της παρούσας συμφωνίας.ΙΙΙ. Γεωργικά θέματα:Α. Η κυβέρνηση των Ηνωμένων Πολιτειών αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομοθετικές ρυθμίσεις εφαρμογής πρόκειται να αποτελέσουν αντικείμενο συμφωνίας.Β. Αμφότερα τα μέρη συμφωνούν επί των ακόλουθων διατάξεων προκειμένου για το εμπόριο τυριού:1. οι δασμολογικές ποσοστώσεις για το τυρί (στο εξής: «ΔΠ για το τυρί») οι οποίες έχουν παραχωρηθεί στην Αυστρία, τη Φινλανδία και τη Σουηδία εκ μέρους των Ηνωμένων Πολιτειών βάσει του πίνακα XX που η χώρα αυτή υπέβαλε στο πλαίσιο του Γύρου της Ουρουγουάης πρόκειται, αμέσως μόλις το επιτρέψουν οι αναγκαίες ρυθμίσεις διοικητικού χαρακτήρα, να συγχωνευθούν με τις ΔΠ για το τυρί, που οι Ηνωμένες Πολιτείες έχουν παραχωρήσει στην Ευρωπαϊκή Κοινότητα των 12. Κατά το χρονικό διάστημα που θα μεσολαβήσει μεταξύ της ημερομηνίας πραγματικής θέσης σε εφαρμογή της προαναφερθείσας συγχώνευσης και της 1ης Ιανουαρίου 1998, οι ποσότητες που είχαν αρχικά παραχωρηθεί βάσει των δασμολογικών ποσοστώσεων στην Αυστρία, τη Φινλανδία και τη Σουηδία, καθώς και στην ΕΚ των 12, πρόκειται να παραμείνουν σε ισχύ προς όφελος των χωρών αυτών. Σε περίπτωση που, κατά τη διάρκεια της παραπάνω περιόδου, η κυβέρνηση των Ηνωμένων Πολιτειών επιτρέψει στα προϊόντα άλλων χωρών να έχουν πρόσβαση στις εν λόγω ποσότητες, η πρόσβαση αυτή θα παραχωρηθεί πρώτα στα προϊόντα της ΕΚ των 15 72. οι ΔΠ για το τυρί υπόκεινται στις διατάξεις των παραγράφων 3 και 4 του «Διακανονισμού στο πλαίσιο του Γύρου του Τόκιο μεταξύ των Ηνωμένων Πολιτειών και της Κοινότητας σχετικά με τα τυριά» και του άρθρου 702 του κεφαλαίου VII του δημόσιου νόμου 96-39 των Ηνωμένων Πολιτειών, όπως έχει τροποποιηθεί, ο οποίος προβλέπει ορισμένες διαδικασίες και μέσα παροχής έννομης προστασίας σε περιπτώσεις κατά τις οποίες η τιμή τυριού που εξάγεται στις Ηνωμένες Πολιτείες με επιδότηση είναι χαμηλότερη από τις εγχώριες τιμές στις Ηνωμένες Πολιτείες.IV. Τελικές διατάξεις:Α. Η παρούσα συμφωνία αρχίζει να ισχύει την ημερομηνία της υπογραφής της.Β. Με αίτηση εκατέρου μέρους, πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.Υπεγράφη στις Βρυξέλλες, στις είκοσι δύο Δεκεμβρίου του έτους χίλια εννιακόσια ενενήντα πέντε.Για την κυβέρνηση των Ηνωμένων Πολιτειών της ΑμερικήςΓια το Συμβούλιο της Ευρωπαϊκής ΈνωσηςΠαράρτημα α) Γεωργικά προϊόντα (συμφωνηθείσες παραχωρήσεις - τύπος προς τροποποίηση) - ΔΠ 63 000 τόνοι «μισολευκασμένου ή λευκασμένου ρυζιού»1006 30 00 έναντι 0 Ecu/τόνο (έναντι απάντων)- ΔΠ 20 000 τόνοι «αποφλοιωμένου ρυζιού»1006 20 55 έναντι 88 Ecu/τόνο (έναντι απάντων)- Αύξηση των υφιστάμενων ΔΠ για τα αμύγδαλαμε κέλυφος 0802 11 90, χωρίς κέλυφος 0802 12 90 σε ποσοστό 2 % από 45 000 τόνους σε 90 000 τόνους- μείωση σε μηδέν του δασμολογικού συντελεστή που ισχύει για τις τροφές για σκύλους ή γάτες2809 10 112309 10 31- «νωπά (γλυκά) κεράσια» 0809 20 10/2ΔΠ 800 τόνοι (21 Μαΐου - 15 Ιουλίου) σε ποσοστό 4 % έναντι απάντων και μείωση του τελικού συντελεστή από 12 % σε 6 % για την περίοδο από 16 Ιουνίου έως 15 Ιουλίου- μείωση από 2,5 % σε 2 % του δασμολογικού συντελεστή που ισχύει για τα νωπά φυλλώματα 0604 91 50Το σύστημα διαχείρισης που θα εφαρμόζεται για τη ΔΠ των 63 000 τόνων «μισολευκασμένου ή λευκασμένου ρυζιού» και των 20 000 τόνων «αποφλοιωμένου ρυζιού» θα περιλαμβάνει την κατανομή σε παραδοσιακούς προμηθευτές. Η Ευρωπαϊκή Κοινότητα δύναται επίσης να καθορίζει λιμένες εισόδου, προκειμένου να εξασφαλίζει τη διατήρηση παραδοσιακών εμπορικών ροών και σχέσεων προμηθείας με αίτηση της εξάγουσας χώρας. Οι Ηνωμένες Πολιτείες έχουν ζητήσει οι εισαγωγές ρυζιού που η Ευρωπαϊκή Κοινότητα πραγματοποιεί από τις Ηνωμένες Πολιτείες βάσει των ανωτέρω δύο ΔΠ να αφορούν παραδοσιακές εμπορικές ροές με τα νέα κράτη μέλη. Η Ευρωπαϊκή Κοινότητα θα λάβει τα αναγκαία μέτρα για την ικανοποίηση του συγκεκριμένου αιτήματος των Ηνωμένων Πολιτειών, εντός των ορίων που προδιαγράφει η κοινοτική νομοθεσία. Σχετικά με τον τρόπο εφαρμογής της παρούσας συμφωνίας πρόκειται να πραγματοποιηθούν περαιτέρω διαβουλεύσεις.Παράρτημα β) Συμφωνία για την τεχνολογία πληροφοριών Στο πλαίσιο των αντισταθμιστικών ανταλλαγμάτων που παρέχει βάσει του άρθρου XXIV παράγραφος 6 της ΓΣΔΕ 1994, η Ευρωπαϊκή Κοινότητα μείωσε αισθητά τους δασμούς της σε ολόκληρο το φάσμα των ημιαγωγών και των ολοκληρωμένων κυκλωμάτων. Επιπροσθέτως, όλες οι σχετικές μειώσεις πρόκειται να τεθούν σε ισχύ από την 1η Ιανουαρίου 1996, δηλαδή πολύ νωρίτερα από το προβλεφθέν κατά το τέλος του Γύρου της Ουρουγουάης χρονοδιάγραμμα σταδιακής μείωσης.Οι προσφορές που υποβλήθηκαν κατά τις διαπραγματεύσεις βάσει του άρθρου XXIV παράγραφος 6 αναμένεται να διευκολύνουν τη διεξαγωγή σε σύντομο χρονικό διάστημα συνομιλιών σχετικά με τον τρόπο προσέγγισης του προτεινόμενου τελικού στόχου της σύναψης μιας «Συμφωνίας για την τεχνολογία πληροφοριών» η οποία θα περιλαμβάνει την εξάλειψη των δασμών μέχρι το έτος 2000 στον τομέα της τεχνολογίας πληροφοριών. Αφ'ης στιγμής ολοκληρωθούν οι διαπραγματεύσεις κατ' εφαρμογήν του άρθρου XXIV παράγραφος 6, η Ευρωπαϊκή Κοινότητα και οι Ηνωμένες Πολιτείες θα καταβάλουν προσπάθειες για τη σύναψη συμφωνίας αυτής της μορφής με τους εμπορικούς τους εταίρους της Τετραμερούς και με άλλους σημαντικούς παραγωγούς τέτοιων προϊόντων στο πλαίσιο του ΠΟΕ.(1) Βλέπε παραρτήματα του κανονισμού (ΕΚ) αριθ. 3093/95, σελίδα 1 της παρούσας Επίσημης Εφημερίδας.